
# Татарстанда үзмәшгульләр саны ел башыннан 3,5 мең кешегә кадәр арткан

Үзмәшгульләр өчен махсус салым режимы 10 ел дәвамында гамәлдә булачак.

Февраль ахырында үзмәшгульләр сыйфатында салым органнарына исәпкә баскан татарстанлыларның саны 3,5 мең кешегә җиткән. Бу хакта «Татар-информ» агентлыгына Россия федераль салым хезмәтенең ТР буенча идарәсеннән хәбәр иттеләр.

Анда искәртүләренчә, яңа салым режимы 4 һәм 6 процент күләмендәге салым ставкаларын күздә тота, ул ун ел дәвамында гамәлдә булачак.

«Бүген республикада 3,5 меңгә якын кеше үзмәшгуль гражданнар сыйфатында теркәлгән», - дип искәрттеләр ведомствода.

Анда билгеләп үтүләренчә, һөнәри керемгә салым – ул өстәмә салым түгел, ә яңа махсус салым режимы. Аңа ирекле рәвештә күчәргә мөмкин.

*Бу хакта тулырак: https://tatar-inform.tatar/news/2019/02/28/181747/*

Следите за самым важным и интересным в Telegram-каналеТатмедиа

## Нет комментариев
Татарстанда үзмәшгульләр саны ел башыннан 3,5 мең кешегә кадәр арткан